EkBass/fiwiki-20250220-pages-articles huggingface dataset:
Matias Pulli

Matias Pulli (s. 8. maaliskuuta 1995 Raisio) on suomalainen jääkiekkopuolustaja, joka pelaa Mestis-joukkue Savonlinnan Pallokerhossa. Hän laukoo oikealta. ==Ura== ===Seuraura=== Pulli on Turun Palloseuran kasvatti. Hän voitti C-nuorten SM-hopeaa vuonna 2009. Kaudella 2010–2011 Pulli voitti tehoilla 11+10=21 TPS:n sisäisen piste- ja maalipörssin C-nuorten SM- karsinnoissa. Hän vahvisti kauden aikana myös TPS:n B-nuoria, jotka voitti SM- hopeaa. Pulli vaihtoi C-juniori-ikäisenä myös pelipaikkansa keskushyökkääjästä puolustajaksi. Kausi 2011–2012 B-nuorissa hänellä päättyi SM-pronssiin. Pullin kausi eteni kuitenkin suurimmaksi osaksi TPS:n A-nuorissa. Kaudeksi 2012–2013 Pulli teki kolmivuotisen juniorisopimuksen TPS:n SM-liigajoukkueen kanssa. Hän ei kuitenkaan tehnyt liigadebyyttiään ensimmäisellä sopimuskaudellaan, vaan seuraavalla kaudella 2013–2014. Hän pelasi ensimmäisen SM-liigaottelunsa 4. helmikuuta 2014 Oulun Kärppiä vastaan. Kaikkiaan Pulli pelasi kauden kolme SM- liigaottelua. Marraskuussa 2014 hän teki kevääseen 2017 asti ulottuvan jatkosopimuksen TPS:n kanssa. Kaudella 2014–2015 Pulli pelasi 11 SM-liiga- ja neljä Mestarien liigan ottelua ilman tehopisteitä. Hän pelasi loukkaantumisen vuoksi kuitenkin TPS:n A-nuorissakin vain seitsemän ottelua. Kaudeksi 2015–2016 Pulli siirtyi TPS:stä koko kauden kattavalla lainasopimuksella Mestis-joukkue TuToon. Lähet lainattiin tammikuussa 2016 myös toistaiseksi Savonlinnan Pallokerhoon, mutta Pulli ei pelannut varsin rikkonaisella alkukaudella lopulta otteluakaan Mestiksessä. Tammikuussa 2016 TPS lainasi hänet ja Oskari Siikin loppukaudeksi Espoo Bluesiin, josta vaihdossa TPS:ään siirtyivät lainalle Kalle Kaijomaa ja Jussi Makkonen. Kesäkuussa 2016 Pulli purki sopimuksensa TPS:n kanssa yhteisymmärryksessä. Hän teki noin viikkoa myöhemmin vuoden mittaisen sopimuksen Savonlinnan Pallokerhon kanssa kaudeksi 2016–2017. Pulli voitti kauden päätteeksi Mestiksen mestaruuden. Kausi 2017–2018 päättyi pronssiin. ===Maajoukkueura=== Pulli pelasi alle 18-vuotiaiden MM-kilpailuissa vuonna 2013, jolloin hän voitti pronssia. Yhteensä Pulli on pelannut kuusi nuorten ja 26 poikien maaottelua. ==Tilastot== 2011–2012 TPS A-SM 38 7 19 26 24 – – – – – 2012–2013 TPS A-SM 21 2 4 6 12 9 2 1 3 6 U18 7 1 0 1 2 2013–2014 TPS A-SM 41 8 17 25 26 3 0 1 1 2 TPS SM-liiga 3 0 0 0 2 – – – – – 2014–2015 TPS A-SM 7 0 3 3 4 – – – – – TPS SM-liiga 11 0 0 0 2 – – – – – 2015–2016 TPS A-SM 10 4 5 9 2 – – – – – TPS SM- liiga 8 0 0 0 0 – – – – – Blues SM-liiga 14 0 0 0 2 – – – – – 2016–2017 SaPKo Mestis 44 5 15 20 18 5 0 2 2 0 2017–2018 SaPKo Mestis 31 1 9 10 14 6 0 3 3 2 3 kautta yhteensä SM-liiga 36 0 0 0 6 – – – – – 2 kautta yhteensä Mestis 75 6 24 30 32 11 0 5 5 2 ==Lähteet== * * ===Viitteet=== Luokka:Suomalaiset jääkiekkoilijat Luokka:Vuonna 1995 syntyneet Luokka:Elävät henkilöt
Juovamarliini

Juovamarliini tai raitamarliini (Kajikia audax) on purjekalojen heimoon kuuluva suurikokoinen, piikkikuonoinen merikalalaji. Se on IUCN:n punaisen listan mukaan silmälläpidettävä. == Ulkonäkö ja koko == Kala on enimmillään 4 metriä pitkä. Purjemainen pitkä selkäevä on etuosasta korkeampi kuin taempaa. Yläleuka on pitkä ja kapea. Selkäpuolella on sinistä ja mustaa. Alapuoli on vaalea. Kyljissä kalalla on vaaleanvihreitä raitoja. == Levinneisyys ja elinympäristö == Juovamarliinia esiintyy Tyynessämeressä, Intian valtameressä, joskus myös Etelä-Afrikan eteläpuolella ja Atlantissa. Laji elää yleensä alle 100 metrin syvyydessä. Rannikolla sitä esiintyy paikoissa, joissa on jyrkästi viettävä pohja. == Elintavat == Juovamarliini kutee avomerellä toukokuulta kesäkuulle. Se syö muita kaloja ja äyriäisiä. == Lähteet == == Aiheesta muualla == * Luokka:Purjekalat
Pallomaneetit

Pallomaneetit (Cydippida) on lonkeromaneettien luokkaan kuuluva kampamaneettien lahko. Pallomaneeteilla on pallomainen tai soikea vartalo. Esimerkiksi Pleurobrachia-pikkumaneetilla vartalo on kananmunan muotoinen ja sen kapeammassa päässä on suuaukko. Vartalon molemmilla puolilla on lonkerot, jotka maneetti voi vetää piiloon sisällään oleviin pusseihin. Itämerestä tunnetut Mertensia- ja Pleurobrachia-kampamaneetit kuuluvat pallomaneettien lahkoon. == Lähteet == Luokka:Kampamaneetit
Nauhamaneetit

Nauhamaneetit eli vyömaneetit (Cestida) on lonkeromaneetteihin kuuluva kampamaneettien lahko. Nauhamaneetteja tunnetaan vain kaksi lajia, molemmat omassa suvussaan. Toisin kuin muilla kampamaneeteilla nauhamaneeteilla ruumis on litteä ja vyön muotoinen. Nauhamaneettien kaksi lonkeroa ovat hyvin pieniä. Tämä epätävallinen kehon muoto mahdollistaa uimisen sekä lihasten että ruumiin pinnassa olevien värekarvojen avulla. Suurempi lajeista voi kasvaa metrin mittaiseksi. Nauhamaneettehin kuuluvat kaksi lajia ovat: * Cestum veneris Lesueur, 1813 * Velamen parallelum (Fol, 1869) == Lähteet == == Kirjallisuutta == * Luokka:Kampamaneetit
Pahakuru

Pahakuru on sokkeloinen rotkolaakso eli kuru Enontekiöllä Pallas-Yllästunturin kansallispuistossa Suastunturin ja Ounastunturin välissä.WSOY Iso tietosanakirja 7, s. 110, WSOY 1997 ISBN 951-0-20163-4 == Lähteet == Luokka:Enontekiön luonto
Wiriä

Wiriä oli suomalainen vuonna 1871 rakennettu parkkilaiva. Vuonna 1881 parkki huutokaupattiin Turkuun, jossa se toimi aina vuoteen 1900 asti. Alus ostettiin samana vuonna Raumalle. Wiriä törmäsi parkki Lainettaren kanssa vuonna 1903. John Nurminen tuli laivan osakkaaksi vuonna 1916. Laiva myytiin Tanskaan vuonna 1917. ==Tekniset tiedot== * Rakennuspaikka: Tenhola * Rakennusvuosi: 1871 * Pituus: 40 m * Vetoisuus: 300 nrt * Omistajia: kauppias Enlund, kauppias Moritz Eriksson, merikapteeni Evert Konstantin Wiglund, Voiter Lindroth, kauppias Hjalmar Wahlroos, merikapteeni E.W. Laine, apteekkari Fröberg ja merimies Juho Roos, John Nurminen. * Kotisatama: Turku, Rauma. ==Lähteet== * Luokka:Rahtilaivat Luokka:Suomalaiset purjelaivat
Kuru (rotko)

thumb|Isokuru Pyhä-Luoston kansallispuistossa maaliskuussa 2006. Kuru, kurra, gurra on syvä, ahdas, tunturien välinen rotkoLappisanastoa, Tunturisusi.com. Esimerkiksi Saariselällä on seuraavat kurut: Rumakuru, Lumikuru, Paratiisikuru ja Pääsiäiskuru.Saariselän tuntureita ja kuruja Pallas-Yllästunturin kansallispuistossa on esimerkiksi Pahakuru.WSOY Iso tietosanakirja 7, s. 110, WSOY 1997 ISBN 951-0-20163-4 == Lähteet == Luokka:Lappi Luokka:Topografia Luokka:Rotkot
Marie von Heiroth (Edelfelt)

Marie von Heiroth on taiteilija Albert Edelfeltin kuivaneula- ja viivasyövytys vuodelta 1899. Muotokuvan koko on 16,5×21cm. Marie von Heiroth on Albert Edelfeltin ensimmäinen viivasyövytys eli etsaus, jossa lukemaan keskittynyt nuori nainen on piirretty herkästi laatalle. Tämä työ oli käynnistämässä Edelfeltin uutta aluevaltausta grafiikan parissa. Hän teki kolmen seuraavan vuoden aikana yli seitsemänkymmentä grafiikan työtä. Vedokseen hän kirjoitti merkinnän "min första etsning" -tekstin. Marie von Heiroth on piirretty suurimmaksi osaksi kuivaneulalla eli kaivertamalla kuva kupariselle painolaatalle. Työ on kuin ponnahduslauta muillekin Edelfeltin grafiikan töille, joissa etusijalla on piirustus. Edelfelt oli jo talvella 1890 seurannut Anders Zornin etsaamista. Zorn oli jo tuolloin arvostettu grafiikan tekijä, joka suosi puhtaasti viivasyövytystä töissään. Edelfelt ei vielä tuolloin päätynyt grafiikan tekijäksi. Hän näki kuitenkin 1890-luvulla grafiikan töitä yhä enemmän Pariisin näyttelyissä ja hankkikin sitä kokoelmiinsa. Edelfelt ihaili esimerkiksi kuivaneulaa käyttävää Paul Helleuta, joka sai tunnustusta varsinkin eleganteista naiskuvistaan. Helleun kuivaneulatöiden katsotaan olleen Marie von Heiroth -työn varsinainen inspiraation lähde. == Lähteet == == Aiheesta muualla == *Suomen Kansallisgalleria, kokoelmat: Maria Hagelstam (Marie von Heiroth, o.s. Djakoffsky) (1899) Luokka: Ateneumin kokoelmat Luokka:Suomalaiset taideteokset (taidegrafiikka) Luokka:Muotokuvat
Pahojärven piilokirkko

Pahojärven piilokirkko on lohkareluola Varsinais-Suomessa Laitilassa. Sen pituus on 6 metriä, leveys 6 metriä ja korkeus 5 metriä. Sotapakolaiset käyttivät sitä asuinpaikkana.WSOY Iso tietosanakirja 7, s. , WSOY 1997 ISBN 951-0-20163-4 Tarinan mukaan isonvihan aikana sinne pakenivat Varhonkylän kyläläiset piiloon mutta Killun muori paljasti heidät. Kaikki surmattiin, vain muori säästettiin. Tapaus tunnetaan Varhonkylän verilöylynä. == Lähteet == ==Aiheesta muualla== *Kartta Luokka:Laitilan luonto Luokka:Suomen luolat Luokka:Isoviha
Elias Kahila

Elias Kahila (s. 15. maaliskuuta 1983) on suomalainen pop/rock-sellisti, sellon shufflejousi-tekniikan kehittäjä sekä sellonsoiton opettaja. Kahila on kotoisin Jyväskylästä, alun perin Haapajärveltä. Kahila on levyttänyt, keikkaillut tai tehnyt yhteistyötä muun muassa seuraavien artistien kanssa: Private Line, Petteri Sariola, Timo Rautiainen, Hessu Heinonen, Antony Parviainen, Bill Öhrström, Brian Kramer, Silentium, Hot Bones, Nine Strings, Herätyskerho, Dead By You, Koop Arponen Flute of shame, Johanna Pekkarinen, Christina Sandsengen, Tommi Soidinmäki, Jenna Bågeberg. Lisäksi Kahila soittaa selloa sekä säveltää ja sovittaa omassa yhtyeessään Elias Kahila Band. Oma albumi Break Point ilmestyi 2006. Kahila on kehittänyt sellonsoittotekniikkaa (”shufflejousi”), joka mahdollistaa pop/rock -pohjaisen sellonsoiton ja tuo bluesin ja funkin lähemmäs sellonsoiton tekniikkaa. == Lähteet == == Aiheesta muualla == * http://kahila.net Luokka:Suomalaiset sellistit Luokka:Vuonna 1983 syntyneet Luokka:Elävät henkilöt
Mini World Cup

Mini World Cup on alle 16-vuotiaiden miesten seurajoukkueiden kansainvälinen jääpallon maailmancupkilpailu. Maailmancupturnaus pelataan vuosittain ennen kansallisten sarjojen alkua Bollnäsissä, Ruotsissa. Ensimmäisen kerran Mini World Cup järjestettiin 1986. ==Kilpailut ja voittajat== Vuosi Voittaja 1986 Bollnäs GoIF 1987 Bollnäs GoIF 1988 Nässjö IF 1989 Edsbyns IF 1990 Bollnäs GoIF 1991 Sandvikens AIK 1992 Sandvikens AIK 1993 Vetlanda BK 1994 Botnia-69 1995 Veiterä 1996 Sibselmaš 1997 Sibselmaš 1998 Vetlanda BK 1999 Värmbol- Katrineholm BK 2000 Zavija 2001 Zavija 2002 IK Sirius 2003 Bollnäs GoIF 2004 Bollnäs GoIF 2005 Krastvetmet 2006 Vetlanda BK 2007 Reformation 2008 Västerås SK 2009 Jenisei 2010 Hammarby IF 2011 IK Sirius 2012 Kuzbass 2013 SDS Coal Kemerovo ==Katso myös== *Jääpallon maailmancup *Jääpallon naisten maailmancup ==Lähteet== *Svenska Bandyförbundet – Tidigare segrare Luokka:Jääpallokilpailut Luokka:Ruotsin urheilutapahtumat Luokka:Bollnäsin kunta
Pekka Liukkonen

Pekka Liukkonen (s. 31. elokuuta 1958) on entinen suomalainen lentopalloilija, joka edusti urallaan Pieksämäen NMKY:tä, Salon Viestiä ja Varkauden Tarmoa. ”Tassu” Liukkonen pelasi yhteensä 448 pääsarjaottelua ja voitti viisi Suomen mestaruutta vuosina 1978–1981 ja 1989. Suomen lentopallomaajoukkuetta Liukkonen edusti 198 kertaa vuosina 1979–1989. Hän on maaotteluiden määrässä kaikkien aikojen tilastossa sijalla 11.Lentopallokirja 2013–2014, s. 252 Suomen Lentopalloliitto. Viitattu 4.2.2014. Pekka Liukkosen poika on uimari Ari-Pekka Liukkonen. Hänen tyttärensä Sofia Liukkonen pelaa lentopalloa naisten 1-sarjassa Kausalan Yrityksen joukkueessa. == Lähteet == Luokka:Suomalaiset lentopalloilijat Luokka:Vuonna 1958 syntyneet Luokka:Elävät henkilöt
Jääpallon alle 17-vuotiaiden naisten maailmanmestaruuskilpailut

Jääpallon alle 17-vuotiaiden naisten maailmanmestaruuskilpailut on Kansainvälisen jääpalloliiton järjestämä alle 17-vuotiaiden naisten maajoukkueiden kansainvälinen jääpalloturnaus. Turnaus järjestettiin ensimmäisen kerran 2009. Alle 17-vuotiaiden naisten maailmanmestaruudesta pelataan joka toinen vuosi. Alle 17-vuotiaiden naisten MM-kilpailuiden menestynein maa on Ruotsi kolmella mestaruudellaan. Venäjä on voittanut yhden mestaruuden. ==Kilpailut ja mitalistit== Vuosi Isäntämaa Mestari Hopeaa Pronssia 2009 2011 2013 2015 2017 2019 ==Mitalitaulukko== Sijoitus Maa Mestaruus Hopeaa Pronssia 1\. 5 0 1 2\. 1 3 2 3\. 0 3 3 ==Katso myös== *Jääpallon maailmanmestaruuskilpailut *Jääpallon naisten maailmanmestaruuskilpailut *Jääpallon alle 23-vuotiaiden maailmanmestaruuskilpailut ==Lähteet== *Svenska Bandyförbundet – Historik och statistik *
Elvitegraviiri

Elvitegraviiri on integraasinestäjiin kuuluva HIV-lääke. Striblild Elvitegraviiriä saa yhdistelmävalmisteena lääkkeessä, joka sisältää myös kobisistaattia emtrisitabiinia ja tenofoviiria. Kobisistaatti pidentää elvitegraviirin puoliintumisaikaa, jotta lääke voidaan ottaa kerran päivässä. == Lähteet == == Aiheesta muualla == *Fimea: Elvitegraviiri/kobisistaatti/emtrisitabiini/tenofoviiri *Kyoto Encyclopedia of Genes and Genomes (KEGG): Elvitegravir *ChemBlink: Elvitegravir Luokka:Viruslääkkeet Luokka:AIDS
Tatarstanin jääpallomaajoukkue

Tatarstanin jääpallomaajoukkue edustaa Venäjän federaatioon kuuluvaa Tatarstanin tasavaltaa jääpallon miesten maajoukkuekilpailuissa. Tatarstanin maajoukkuetta hallinnoi Venäjän jääpalloliitto, eikä Tatarstanilla ole omaa, Venäjän jääpalloliitosta erillistä jäsenjärjestöä Kansainvälisessä jääpalloliitossa, minkä vuoksi Tatarstanin maajoukkue kilpailee vain Venäjän jääpalloliiton alaisissa maajoukkuekilpailuissa kuten Russian Government Cupissa. Kansainvälisen jääpalloliiton järjestämissä ja myös Venäjän jääpalloliiton alaisissa kilpailuissa tatarstanilaisten on mahdollista edustaa Kansainvälisen jääpalloliiton jäsenmaita, mikäli Kansainvälisen jääpalloliiton säätämät edustuskelpoisuuskriteerit täyttyvät. Tatarstanin maajoukkue osallistui vuonna 2000 Russian Government Cupiin Kazanissa, jossa se sijoittui toiseksi Venäjän jälkeen. ==Saavutukset== *Russian Government Cupin hopeaa: 2000 ==Lähteet== *Russian Government Cup 2000 Luokka:Venäjän jääpallo Luokka:Jääpallomaajoukkueet
Battenberg (suku)

Battenberg on saksalaisen Hessen-Darmstadtin hallitsijasuvun 1800-luvulla erkaantunut morganaattinen haara. Suvun jäseniä on avioliittojen kautta päätynyt useisiin Euroopan hallitsijaperheisiin. Isossa-Britanniassa suku käyttää nimeä Mountbatten. Alkuperäinen Battenbergin suku oli keskiajalla Kellerburgin linnassa lähellä Battenbergia vaikuttanut kreivillinen aatelissuku, joka sammui jo vuonna 1314. Kun Hessenin suurherttua Ludvig II:n nuorempi poika prinssi Alexander vuonna 1851 solmi morganaattisen avioliiton kreivitär Julie von Hauken kanssa, puolisoa varten luotiin uusi Battenbergin kreivittären arvo. Vuonna 1858 hänet korotettiin Battenbergin prinsessaksi, ja avioparin lapset saivat samalla myös Battenbergin prinssin tai prinsessan arvon. Heidän vanhin poikansa, Battenbergin prinssi Louis kohosi Ison- Britannian laivaston amiraaliksi ja sai 1917 Milford Havenin markiisin arvon. Samana vuonna suvun Isossa-Britanniassa asuneet jäsenet vaihtoivat kuningas Yrjö V:n pyynnöstä ensimmäisen maailmansodan vuoksi saksalaisen sukunimensä muotoon Mountbatten. Yksi Louisin tyttärenpojista oli Ison-Britannian kuningatar Elisabet II:n puoliso prinssi Philip, joka otti äitinsä sukunimen Mountbatten vuonna 1947 tullessaan avioliiton yhteydessä Ison-Britannian kansalaiseksi.Battenberg family Encyclopædia Britannica Online Academic Edition. Viitattu 4.2.2014. Isänsä puolelta Philip kuului Glücksburgin hallitsijasukuun. ==Tunnettuja sukuun kuuluneita== *Louis von Battenberg, vuodesta 1917 Mountbatten (1854–1921), Britannian laivaston amiraali **Alice von Battenberg (1885–1969), Kreikan prinssi Andreaan puoliso ja Ison- Britannian prinssipuoliso Philipin äiti **Lady Louise Mountbatten (1889–1965), Ruotsin kuningas Kustaa VI Aadolfin toinen puoliso **George Mounbatten (1892–1938) **Louis Mountbatten (1900–1979), Britannian laivaston amiraali *Aleksanteri I, alkujaan Alexander von Battenberg (1857–1891), Bulgarian ruhtinas 1879–1886 *Heinrich von Battenberg (1858–1896), Ison-Britannian prinsessa Beatricen puoliso **Viktoria Eugenie Battenberg (1887–1969), Espanjan kuningas Alfonso XIII:n puoliso *Franz Joseph von Battenberg (1861–1924), nai Montenegron kuningas Nikola I:n tyttären Annan ==Lähteet== == Aiheesta muualla == Luokka:Suvut Luokka:Britannian aateli Luokka:Saksalaiset aatelissuvut Luokka:Britanniansaksalaiset
Paistjärven pirunkirkko

Paistjärven pirunkirkko on lippaluola Heinolassa entisen maalaiskunnan alueella Paistjärvellä. Sen pituus on 40 metriä, leveys 3–8 metriä ja korkeus samoin 3–8 metriä. Se on aikojen kuluessa ollut sotapakolaisten, metsästäjien ja kalastajien asuinpaikka, nykyisin matkailunähtävyys.WSOY Iso tietosanakirja 7, s. 117, WSOY 1997 ISBN 951-0-20163-4 == Lähteet == ==Aiheesta muualla== *Retkipaikka.fi, sisältää ohjeet Luokka:Heinolan luonto Luokka:Suomen luolat
Lukeva rabbiini

Lukeva rabbiini on taiteilija Albert Edelfeltin viivasyövytys ja kuivaneulatyö vuodelta 1899. Kooltaan työ on 16×12 cm ja se hankittiin Ateneumin taidemuseon kokoelmiin vuonna 1913. Albert Edelfelt aloitti vuonna 1899 grafiikan tekemisen ja teki kolmen seuraavan vuoden aikana yli seitsemänkymmentä grafiikan työtä. Hän oli jo talvella 1890 Zornin kehotuksesta ollut seuraamassa Zornin viivasyövytystöiden tekemistä, mutta ei itse heti innostunut asiasta. Kuitenkin grafiikan töitä alkoi olla yhä enemmän esillä Pariisin näyttelyissä 1890-luvulla ja Edelfeltin omiin hankintoihinkin niitä alkoi ilmaantua. Vasta vuonna 1899 hän oli kypsä niiden tekemiseen. Hänen ensimmäinen grafiikan työnsä oli Maie von Heiroth. Edelfeltin Lukeva rabbiini oli toisinto hänen Puolalainen rabbiini -öljyvärimaalauksestaan vuodelta 1884. Tuo 55×38 cm:n kokoinen maalaus kuuluu yksityiskokoelmiin. Monet Edelfeltin taiteentukijoista olivat juutalaisia. Edelfelt vastustikin vuonna 1886 Edouard Drumot`n antisemitististä La France Juive -kirjaa, jossa esitettiin Ranskan kansalaisuuden saamiseen rajoituksia. Tässä kirjassa esitettiin esi-isien maassaoloajan pidentämistä ennen kansalaisuuden saamista. ==Lähteet== ==Aiheesta muualla== * Suomen Kansallisgalleria: Kokoelmat: Lukeva rabbiini. Luokka:Ateneumin kokoelmat Luokka:Suomalaiset taideteokset (taidegrafiikka) Luokka:Muotokuvat
Mountbatten

Mountbatten voi tarkoittaa ainakin seuraavia *Mountbatten, Battenbergin aatelissuvun brittiläisen haaran käyttämä sukunimi *Mountbatten-Windsor, Ison- Britannian kuningatar Elisabet II:n ja hänen puolisonsa prinssi Philipin lasten virallinen sukunimi **Archie Mountbatten-Windsor (s. 2019), prinssi Harryn ja Sussexin herttuatar Meghanin poika **Lilibet Mountbatten-Windsor (s. 2021), prinssi Harryn ja Sussexin herttuatar Meghanin tytär *George Mountbatten (1892–1938), brittiläinen aatelinen *Battenbergin prinssi Louis, vuodesta 1917 Mountbatten (1854–1921), brittiläinen laivastoamiraali *Louis Mountbatten (1900–1979), brittiläinen laivastoamiraali *Philip Mountbatten eli prinssi Philip, Edinburghin herttua (1921–2021), kuningatar Elisabet II:n puoliso * Victoria Mountbatten, alk. Viktoria von Hessen-Darmstadt (1863–1950), brittiläinen markiisitar, kuningatar Viktorian tyttärentytär, Luis Mountbattenin (Battenbergin prinssi Louisin) puoliso
Tenofoviiri

Tenofoviiri on ei-nukleosidinen käänteiskopioijaentsyymin estäjä, joka on tarkoitettu HIV:n hoitoon. Tenofoviiri estää HIV:n RNA:n muuttumista DNA:ksi. Se on yhtenä vaikuttavana lääkkeenä Atripla-yhdistelmälääkkeessä. Tenofovir (Viread) == Lähteet == Luokka:AIDS Luokka:Viruslääkkeet Luokka:WHO:n tärkeimmät lääkkeet
Pakankylä

Pakankylän kartano () on entinen ratsutila Espoossa. Pakankylän eli Backbyn kartano on yksi kolmesta Bodominjärven ympärille syntyneestä historiallisesta kartanosta. Kokonaisuuteen kuuluvat myös Oittaan ja Bodomin kartanot. Tila on ollut Maatalouskoneiden Tutkimussäätiön koetilana, ja vuonna 1976-1978 se siirtyi tehtailija Asser Uusi-Jaakkolan omistukseen.Facta 2001, WSOY 1985, 12. osa, palsta 466 Päärakennuksen omistaja oli vuoteen 2018 asti Kaisa Kallion kansalaislahjasäätiö,WSOY Iso tietosanakirja 7, s. 118, WSOY 1997 ISBN 951-0-20163-4 ja siinä toimii Kaisankoti. Nykyinen nimi on Backbyn Kartano. Alueella olevassa harmaakivinavetassa on 1979 lähtien toiminut Espoon Automuseo. ==Historia== Ratsutilan historia juontuu 1600-luvulle jolloin jo edellisen vuosisadan puolella olemassa olleet neljä tilaa yhdistettiin. Kantatilan ensimmäinen tunnettu omistaja on 1540-luvulla Erik Michelsson. Vuodesta 1757 tilan omistaja oli kihlakunnan kirjuri Anders Kurtèn, ja silloin arvellaan rakennetun päärakennuksen vanhimmat osat. Kartano oli nykyisellä paikallaan ainakin jo 1860-luvulla. Vuodesta 1918 sen omisti insinööri, liikemies Ernst Felix von Freymann, jonka isä Otto oli Venäjän kansalainen ja siten itsekin Venäjän kansalaisena Ernst olisi vuonna 1944 joutunut luovutetuksi Neuvostoliittoon, joten perhe pakeni Saksaan 1945. Arkkitehti Jarl Eklund on suunnitellut päärakennuksen nykyisen ulkonäön. Muutostyöt tehtiin vuosina 1937–1938.Kaisankodin historia Freymannin puoliso oli itävaltalaissyntyinen Tolkien-kääntäjä Ebba-Margareta von Freymann.Literaturatlas.de Heidän poikansa Kaarlo ja tyttärensä Thelma vierailivat kartanossa vielä vuosina 2012-2015. Kaisa Kallion kansalaislahjasäätiö osti päärakennuksen ja kuusi hehtaaria maata vuonna 1957 tarkoituksena siirtää naisten lepokoti siihen Kauniaisista. Toiminta alkoi uusissa tiloissa 1958, ja sitä kutsuttiin kartanohotelliksi ja myöhemmin hyvinvointikartanoksi. Vuonna 2018 omistajaksi tuli Backby Kalliomaa Oy ja nimi vaihtui 2019 Backbyn Kartanoksi. == Lähteet == ==Aiheesta muualla== *Rakennetut kulttuuriympäristöt, Museovirasto *Backbyn Kartano Luokka:Suomen maatilat Luokka:Espoon kartanot Luokka:Röylä Luokka:Suomen 1700-luvulla rakennetut rakennukset ja rakennelmat
Whitehead

Whitehead on muun muassa seuraavien henkilöiden sukunimi: * Alfred North Whitehead (1861–1947), englantilais-yhdysvaltalainen matemaatikko ja filosofi * Cassandra Jean Whitehead (s. 1985), yhdysvaltalainen näyttelijä ja malli * Colson Whitehead (s. 1969), yhdysvaltalainen kirjailija * Dean Whitehead (s. 1982), englantilainen jalkapalloilija * Edgar Whitehead (1905–1971), brittiläils-rhodesialainen poliitikko * Gillian Whitehead (s. 1941), uusiseelantilainen säveltäjä * Graham Whitehead (1922–1981), englantilainen kilpa-autoilija * Gustave Whitehead (1874–1927), saksalainen ilmailun pioneeri * J. H. C. Whitehead (1904–1960), brittiläinen matemaatikko, jonka mukaan on nimetty Whiteheadin lause * Jef Whitehead, Wrest, yhdysvaltalainen black metal -muusikko * John Whitehead (1860–1899), brittiläinen tutkimusmatkailija, luonnontieteilijä ja lintujen keräilijä * John Whitehead (1949–2004), yhdysvaltalainen laulaja, toinen McFadden & Whitehead -duon jäsenistä * John Whitehead (1925–2000), brittiläinen kriketinpelaaja * John Whitehead, Uuden- Seelannin entinen valtiovarainministeri * John Whitehead, brittiläinen jalkapalloilija * John Whitehead (1909–1964), yhdysvaltalainen baseballinpelaaja * John Whitehead (1924–2002), yhdysvaltalainen amerikkalaisen jalkapallon valmentaja * John Whitehead (1389–1415), irlantilainen teologi * John C. Whitehead (s. 1922), yhdysvaltalainen pankkiiri ja virkamies * Peter Whitehead (1914–1958), englantilainen kilpa- autoilija * Robert Whitehead (1823−1905), brittiläinen insinööri ja keksijä.
Piikkiön ja Halikon kihlakuntien tuomiokunta

Piikkiön ja Halikon kihlakuntien tuomiokunta oli Turun hovioikeuspiiriin kuulunut kihlakunnantuomarin virka-alueOtavan iso tietosanakirja, Otava 1965, osa 9, palsta 141, hakusana tuomiokunta. vuosina 1675–1788. Se syntyi, kun Piikkiön kihlakunnan tuomiokunta ja Halikon kihlakunnan tuomiokunta yhdistettiin yhdeksi tuomiokunnaksi. Yhdistäminen vahvistettiin vielä 30. joulukuuta 1680 tehdyllä uudistuksella. Vuoden 1680 tuomiokirjan mukaan Piikkiön kihlakuntaan kuuluivat seuraavat pitäjät:Holmberg s. 23–24. * Parainen * Sauvo * Piikkiö * Kaarina * Lieto * Nauvo Halikon kihlakuntaan kuuluivat: * Halikko * Uskela * Paimio * Perniö * Kisko * Kiikala * Marttila * Kemiö Kuninkaallisella kirjeellä 16. elokuuta 1693 määrättiin uusi jako:Holmberg s. 23–24. * Piikkiön kihlakunta ** Piikkiö ja Kuusiston kappeli ** Kaarina ** Parainen ** Paimio ja Pyhän Jaakopin kappeli ** Sauvo ja Karunan kappeli * Halikon kihlakunta ** Halikko ja Angelniemen kappeli ** Uskela sekä Salon ja Perttelin kappelit ** Kiikala ** Perniö ja Finbyn (Särkisalon) kappeli ** Kemiö Hiittisten, Dragsfjärdin ja Vestanfjärdin kappeleineen. Viimeiset isonvihan aikaiset käräjät pidettiin tuomiokunnassa heinäkuussa 1713 ja tuomioistuintoiminta aloitettiin uudelleen syksyllä 1721. Pikkuvihan aikana (1742–1743) aloitettiin käräjien pito kesällä 1743. Vuoden 1776 järjestelyn (perustettiin muun muassa Vaasan hovioikeus) jälkeen tuomiokuntaan kuuluivat seuraavat käräjäkunnat: # Piikkiön pitäjä ja Kuusiston kappeli sekä Kaarinan eli Nummen pitäjä Kakskerran kappeleineen # Paimion pitäjä ja Pyhän Jaakopin kappeli # Sauvon pitäjä ja Karunan kappeli # Perniön pitäjä ja Finbyn (Särkisalon) kappeli sekä Yliskylän (Öfverbyn) kappeli # Paraisten pitäjä # Kemiön pitäjä sekä Dragsfjärdin kappeli, Hiittisten kappeli ja Vestanfjärdin kappeli # Kiikalan pitäjä ja suurin osa Kiskon pitäjää Suomusjärven kappeleineen # Halikon pitäjä sekä Muurlan, Salon ja Perttelin kappelit. Kuninkaallisella kirjeellä, joka annettiin 19. helmikuuta 1788, jaettiin Piikkiön ja Halikon kihlakuntien tuomiokunta kahtia. Näin muodostettiin Piikkiön ja Halikon yläosan tuomiokunta sekä Piikkiön ja Halikon alaosan tuomiokunta. Vaikka nimellinen jako tapahtui 1788, se toimeenpantiin vasta 10. syyskuuta 1795, kun jakamattoman tuomiokunnan tuomari Henrik Ahleqvist jäi eläkkeelle.Holmberg s. 60. ==Tuomarit== Piikkiön ja Halikon kihlakuntien tuomiokunnan tuomarit olivatHolmberg sivut 24, 25, 60. * 1680–1682 Henning Johan Grass * 1682–1689 Johan Rosskamp * 1689–1689 Jakob Walstenius vanhempi * 1689–1706 Johan Walstenius (1693 aateloituna Wallensten) * 1706–1738 Abraham Paléen * 1739–1739 Johan Woivalenius * 1739–1747 Erik Salonius * 1747–1758 Petter (Pehr) Jusléen * 1760–1761 Nils Tolpo * 1762–1773 Jakob Johan Sacklén * 1774–1783 Carl Schlüter * 1783–1795 Henrik Ahleqvist (alkuaan Ahlqvist) ==Lähteet== * Håkon Holmberg et al.: Suomen tuomiokunnat ja kihlakunnantuomarit, Suomen kihlakunnantuomarien yhdistys 1959. ===Viitteet=== Luokka:Suomen tuomiokunnat
Pakattulan luola

Pakattulan luola on Varsinais-Suomessa Maskussa oleva luola. Sen pituus on 10 metriä, leveys 10 metriä ja korkeus 2 metriä. Se on ollut historian kuluessa sotapakolaisten asuinpaikka, nykyisin se on matkailunähtävyys.WSOY Iso tietosanakirja 7, s. 119, WSOY 1997 ISBN 951-0-20163-4 Luola on Härmälän rotkon suulla.Retkipaikka.fi == Lähteet == ==Aiheesta muualla== *Sijainti kartalla, Karttapaikka.fi Luokka:Suomen luolat Luokka:Maskun luonto
Satya Nadella

Satya Nadella (s. 1967 Hyderabad, Intia) on yhdysvaltalainen liikemies. Hänet nimitettiin 4. helmikuuta 2014 Microsoftin toimitusjohtajaksi Steve Ballmerin tilalle. Nadella on opiskellut sekä sähkötekniikkaa ja tietojenkäsittelytiedettä että kauppatieteitä. Ennen toimitusjohtajaksi siirtymistään Nadella oli johtanut Microsoftin pilvipalveluita. Hän on työskennellyt Microsoftilla vuodesta 1992. Ennen tätä hän oli ollut työssä Sun Microsystemsillä. == Lähteet == == Aiheesta muualla == * 10 Things to Know About Satya Nadella, Microsoft’s New CEO Time.com Luokka:Yhdysvaltalaiset yritysjohtajat Luokka:Yhdysvaltalaiset tietotekniikan kehittäjät Luokka:Microsoftin henkilöstö Luokka:Vuonna 1967 syntyneet Luokka:Elävät henkilöt
Wilhelm Johan Quensel

Wilhelm Johan Quensel (syntyi 6. huhtikuuta 1648 ja haudattiin 21. kesäkuuta 1727 Turussa) oli suomalainen juristi. Hänen vanhempansa olivat sihteeri Konrad Quensel ja Katarina Godhe. Wilhelm Johan Quensel palveli Ruotsin kuninkaallisessa kansliassa 1668–1678, sota-asiain kansliassa 1675–1678 ja hän toimi Ahvenanmaan tuomiokunnan kihlakunnantuomarina 1682–1694. Hän siirtyi Turun hovioikeuden asessoriksi 1694 ja sieltä Medelpadin vastamuodostetun laamannikunnan laamanniksi 1718. Quensel palasi Turun hovioikeuteen hovioikeudenneuvokseksi 1719.Håkon Holmberg et al.: Suomen tuomiokunnat ja kihlakunnantuomarit, Suomen kihlakunnantuomarien yhdistys 1959, sivu 22. Quenselin ensimmäinen puoliso oli vuodesta 1675 Maria Broms (kuoli Turussa 1697). Hänen vanhempansa olivat everstiluutnantti Olof Broms ja Maria Fredrikintytär. Toinen puoliso oli vuodesta 1698 Maria Wallvijk (Tukholma 1678 – Turku 1726). Hänen vanhempansa olivat hovioikeudenasessori Jöns Wallvijk- Stjernvall ja Magdalena Rudbeckius. ==Lähteet== Luokka:Suomalaiset tuomarit Luokka:Vuonna 1648 syntyneet Luokka:Vuonna 1727 kuolleet
Sing La La La

Sing La La La on italialaislaulaja Carolina Márquezin kappale. Sen julkaisi Subsize Records digitaalisesti ladattavana singlenä 1. huhtikuuta 2013. Kappale sisältää sampleja ATC:n kappaleesta ”Around the World (La La La La La)” ja se sisältää myös Flo Ridan ja Dale Saundersin esittämiä lauluosuuksia. ==Kappalelista== Digitaalinen lataus * 1. "Sing La La La" (E-Partment Short Mix)" - 3:30 * 2. "Sing La La La" (E-Partment Extended Mix) - 4:40 ==Listasijoitukset== Listat (2013) Paras sijoitus Belgia (Ultratip Vallonia) 25 Itävalta (Ö3 Austria Top 40) 44 Ranska (SNEP) 60 Saksa (Media Control Charts) 82 Sveitsi (Swiss Music Charts) 70 ==Lähteet== Luokka:Vuoden 2013 kappaleet Luokka:Carolina Márquezin kappaleet
Libertyn huvila

thumb|Kochin perheen huvila Liberty. Kuva vuodelta 2013. Libertyn huvila on Tallinnan Rocca al Maren alueella sijaitseva rakennus. Libertyn ensimmäinen päärakennus valmistui 1700-luvulla. Baltiansaksalainen Kochin perhe rakennutti 1900-luvun alussa kesähuvilakseen uuden puisen rakennuksen. Vuonna 1939 he pakenivat Saksaan. Sen jälkeen rakennuksessa on pidetty pioneerileirejä vuoteen 1986 saakka, jolloin koko alueesta tehtiin suojelukohde ja se liitettiin Rocca al Maren ulkoilmamuseoon. Huvila päätettiin vuonna 2014 kunnostaa Viron presidentin virka-asunnoksi. Remontin hinnaksi arvioitiin noin neljä miljoonaa euroa. Remonttihanke alkoi viivästyä, kun kukaan rakennuttaja ei ollut halukas tekemään tarjousta urakasta annetulla 4,4 miljoonan euron hinnalla. Viivästys tarkoitti, että päätöstä ei voitu tehdä presidentti Toomas Hendrik Ilveksen virkakaudella. Ilveksen seuraaja Kersti Kaljulaid lopulta hylkäsi suunnitelman helmikuussa 2017 ja huvilan kohtalo jäi avoimeksi. == Lähteet == == Aiheesta muualla == Luokka:Tallinnan rakennukset ja rakennelmat Luokka:Huvilat
Hakassian jääpallomaajoukkue

Hakassian jääpallomaajoukkue edustaa Venäjän federaatioon kuuluvaa Hakassian tasavaltaa miesten maajoukkueiden jääpallokilpailuissa. Hakassian maajoukkue toimii Venäjän jääpalloliiton alaisuudessa, ja Hakassia ei ole Kansainvälisen jääpalloliiton jäsen, mistä johtuen Hakassian maajoukkue voi osallistua vain Venäjän jääpalloliiton alaisiin kilpailuihin. Hakassian maajoukkue osallistui Russian Government Cupiin ensimmäisen kerran vuonna 1992. Seuraavan kerran Hakassia esiintyi Russian Government Cupissa 2012, jolloin se saavutti parhaan sijoituksensa turnauksessa oltuaan neljäs. ==Lähteet== *Russian Government Cupin taulukot *Russian Government Cup 2012 Luokka:Venäjän jääpallo Luokka:Jääpallomaajoukkueet
Belneftehim

Belneftehim () eli Belnaftahim () on huhtikuussa 1997 perustettu Valko-Venäjän öljy- ja kemianteollisuuden valtionkonserni. Konserniyritysten tuotteita viedään yli 90 eri maahan. Öljy- ja kemianteollisuuden valtionkonserni Belneftehim on Valko-Venäjän ministerineuvoston eli maan hallituksen ohjauksessa muiden keskeisten valtionkonsernien ja Valko-Venäjän rautateiden tapaan. Konsernihallinto sijaitsee Minskissä. Belneftehim oli vuonna 2013 listattu niiden 80 valtionyrityksen joukkoon, joiden tuli tulouttaa osa voitostaan suoraan Valko-Venäjän valtiolliseen kehitysrahastoon. Konserniin kuuluu useita Valko-Venäjän keskeismpiiä vientiteollisuusyrityksiä ja sen merkitys maan talouselämälle on erittäin keskeinen. ==Katso myös== * Belaruskali, konserniin kuuluva potaskakaivoksistaan (KCl) tunnettu kaivosyhtiö * Belorusneft, konserniin kuuluva Valko-Venäjän suurin huoltamoketju * Belšina, konserniin kuuluva valkovenäläinen rengastehdas * Gomelski himitšeski zavod, konserniin kuuluva lannoite- ja kemianteollisuusyritys * Grodno Azot, konserniin kuuluva lannoite- ja kemianteollisuusyritys * Naftan, konserniin kuuluva valkovenäläinen öljynjalostamo * Belgospištšeprom, Valko-Venäjän valtion elintarviketeollisuuskonserni * Bellegprom, Valko-Venäjän valtion kevyen teollisuuden konserni * Bellesbumprom, Valko-Venäjän valtion metsäteollisuuskonserni ==Lähteet== ==Aiheesta muualla== * Kto est kto: Kontsern Belneftehim (bdg.by) * Belneftehim-konerniin liittyviä uutisia (telegraf.by) * Zaderžan zamglavy kontserna "Belneftehim" (10/2013) (lenta.ru) Luokka:Valkovenäläiset yritykset Luokka:Minsk
Pikkuviidakkohaukka

Pikkuviidakkohaukka (Leucopternis semiplumbeus) on haukkojen heimon viidakkohaukkojen sukuun kuuluva lintu. Sitä tavataan Kolumbiassa, Costa Ricassa, Ecuadorissa, Hondurasissa ja Panamassa. Linnun populaatio on pienenemässä elinalueiden hävittämisen vuoksi, mutta se on kuitenkin luokiteltu elinvoimaiseksi. Sen määräksi arvioidaan alle 10 000 yksilöä, jolloin aikuisia yksilöitä olisi alle 6 700\. Sen elinpiiriä ovat subtrooppiset ja trooppiset viljelmät ja hävitetyt metsät sekä alavat kosteat metsät.Birdlife.org viitattu 5.4.2014 ==Lähteet== Luokka:Viidakkohaukat
Ediel

EDIEL on pohjoismaisen Ediel Forumin kehittämä sähköalan sanoma- ja tiedonvaihtomäärittely. Ediel Nordic Forumin käytäntöihin perustuen EDIFACT- standardien mukaisten sanomien käyttö Suomen sähkömarkkinoilla on määritelty Energiateollisuuden ohjeessa http://energia.fi/sites/default/files/dokumentit/sahkomarkkinat/Sanomaliikenne/sanomaliikenteen_menettelyohje_20130923.pdf Ediel sanomavälityksen yleiset sovellusohjeet versio 2.1. Sanomat perustuvat Nordic Ediel Forumin laatimaan http://energia.fi/sites/default/files/dokumentit/sahkomarkkinat/Sanomaliikenne/ig_aperak_24afi_20090908_kansallinen.pdf Message Handbook for Ediel –dokumentaation kansalliseen versioon 2.4 A. == Lähteet == == Aiheesta muualla == * Ediel Forum * Energiateollisuus * European Forum for Energy Business Information Exchange Luokka:Energiantuotanto
Mutsi (albumi)

Mutsi on rap-artisti/tuottaja DJ Kridlokkin 28. maaliskuuta 2014 julkaistu albumi. Se julkaistiin Monsp Recordsin kautta. Albumin kappale ”Lokin ipsum” julkaistiin näytekappaleena YouTubessa joulukuussa 2013. Mutsi nousi heti julkaisuviikollaan Suomen virallisen albumilistan toiselle sijalle. Albumista julkaistiin rajoitettu määrä kasetteja sekä vinyylejä, jotka molemmat myivät loppuun. == Kappaleet == # # # # # # # # # # # # == Samplet == * ”Mit vit ei täs” sisältää samplen muun muassa Adilin ”Nintendo GameCube” -kappaleesta. * ”Lokin ipsum” sisältää samplen Lommon kappaleesta ”Jumitus menúlta” albumilta Liito-oravan villejä - UG Solo Vol. 3. * ”Akuutti elämä” sisältää sampleja Jodarokin kappaleesta ”Säätää elääkseen” albumilta Hukattu aika. * ”Stö & Lok” sisältää samplen Lunizin kappaleesta ”I Got 5 On It” sekä vokaalisampleja Eevil Stöön ja Koksukoon kappaleesta ”Kumme kuollaan” albumilta Fuck Vivaldi. * Kappaleen ”Bout It Bout It” kertosäe on samplattu DJ Kridlokkin säkeistöstä Tuuttimörön kappaleesta ”Totuus” albumilta On totta. * ”Paskat siit '14” sisältää sampleja Dr. Dren kappaleesta ”Nigga Witta Gun” albumilta The Chronic. * ”Mutsi” sisältää samplen Joeski Loven kappaleesta ”My Girl”. * X sisältää samplen Nelly Furtadon kappaleesta Promiscuous. == Lähteet == Luokka:DJ Kridlokkin albumit Luokka:DJ Kridlokkin tuottamat albumit Luokka:Vuoden 2014 albumit
Mestareiden Seurassa 3

Mestareiden Seurassa 3 on Ýleisradion nauhatallenteilta koottu levy jonka kappaleita ei ole julkaistu äänilevyillä. Levyllä soittavat Kullervo Linnan yhtye vuonna 1955 solistina Eerö Väre ja Toivo Kärjen yhtye vuonna 1956 solistina Juha Eirto == Kappaleet == ===Kullervo Linnan yhtye vuonna 1955=== * Muistojen valssi * Tuohinen sormus * Tanssit tervahaudalla * Kevään toiveita * Kostervalssi * Amalia armas * Viipurin polkka * Tukkipojan jenkka * Taikayö * Karjalan poikia ===Toivo Kärjen yhtye vuonna 1956=== * Rakas muisto * Sadoin kitaroin * Rakasta kärsi ja unhoita * Vain pieni nainen * Kerran saapuu yö * Hurmio * Plegaria * Vain sinut tahtoisin * Tiikerihai * Keskiyön tango * Onnen tähti * Poskivalssi * Varmen sylva Luokka:Vuoden 2014 kokoelma-albumit Luokka:Suomalaiset iskelmäalbumit
Lukeva pariisitar

Lukeva pariisitar on suomalaisen taiteilijan Albert Edelfeltin öljyvärimaalaus kankaalle vuodelta 1880. Kooltaan tämä maalaus on 81 cm × 100 cm, ja se kuuluu Ateneumin taidemuseon kokoelmiin, jonne se talletettiin vuonna 1893. Lukeva pariisitar -maalaus kuvaa nuorta ranskalaista naista, Virginietä. Virginie oli tullut keväällä 1880 Edelfeltin malliksi. Edelfelt maalasi hänestä kolmen seuraavan vuoden aikana useita maalauksia. Tässä Lukeva pariisitar -maalauksessa valkoisin röyhelöin koristeltuun roosaan mekkoon pukeutunut Virginie lukee kulunutta kirjaa kyljellään maaten. Hänen otsalta kiharat ruskeat hiuksensa kiiltävät, ja hän katsoo ruskeilla silmillään suoraan eteensä kohti taiteilijaa. Maalauksessa taustana on kellertävä beigen värinen silkkikangas, jossa on kuviona vihertäviä kevyitä oksastoja. Edelfeltin ateljeessa tiedetään olleen muodikkaita japanilaisia esineitä. Hän ystävystyi Virginiehin, joka on tiettävästi tämän naisen kutsuma-, ei ristimänimi ja josta on tiedossa hyvin vähän faktatietoja. Edelfelt itse käytti tallella olevissa kirjeissään hänestä nimeä "vaaleaverikkö". Lopulta Albertin äiti painosti hänet lopettamaan suhteen, ja Edelfeltin palatessa Suomeen toukokuussa 1883 se oli ohi. Edelfeltille oli tapahtunut muutoksia asuntoasioissa vuonna 1880. Hän oli ostanut kesäksi Haikosta saaristotilalta vanhan tilanhoitajan asunnon, ja Pariisissa hän vuokrasi kesäkuussa uuden ateljeen itselleen osoitteesta 147, Avenue des Villiers (toisin sanoen 29, rue Descombes). Taidekauppiaat tilasivat Edelfeltiltä useita historiallisia pukukuvia vuonna 1880. Näitä hän työsti mutta sai myös salongissa kolmannen luokan mitalin teoksesta Lapsen ruumissaatto. ==Lähteet== ==Kirjallisuutta== * ==Aiheesta muualla== *Lukeva pariisitar. Suomen Kansallisgallerian kokoelmat Luokka: Ateneumin kokoelmat Luokka: Albert Edelfeltin maalaukset Luokka:Muotokuvat
Sergei (Haminan piispa)

Sergei, siviilinimeltään Yrjö Rajapolvi (s. 23. huhtikuuta 1965), on Suomen ortodoksisen kirkon Helsingin hiippakunnan apulaispiispa, tittelinään Haminan piispa. Hän valmistui Kuopion ortodoksisesta pappisseminaarista vuonna 1988, ja ortodoksisen uskonnon aineenopettajaksi Joensuun yliopistosta vuonna 1990. Ennen piispaksi tuloaan Sergei toimi pitkään Heinäveden Valamon luostarin johtajana eli igumenina, joksi hänet valittiin vuonna 1997 == Ura == Sergei liittyi Valamon luostarin veljestöön vuonna 1990. Hän on kuulunut myös Valamon kansanopiston johtokuntaan ja Valamo-säätiön valtuuskuntaan. Sergei on lisäksi ollut Valamon Ystävät ry:n hallituksen jäsen vuosina 2000–2012 ja Ortodoksinen Veljestö ry:n hallituksessa vuodesta 1997 alkaen ja vuodesta 2015 sen puheenjohtaja. Hän toimi useana vuonna Suomen ortodoksisen kirkon kirkolliskokouksessa papiston edustajana ja apulaispiispaksi valitsemisen jälkeen vuodesta 2022 alkaen itseoikeutettuna jäsenenä. Vuodesta 2022 alkaen piispa Sergei on toiminut myös pyhien Sergein ja Hermanin veljeskunnan (PSHV) puheenjohtajana. Vuonna 2011 arkkipiispa Leo erotti Sergein Valamon luostarin johdosta. Erottamisen taustalla olivat erimielisyydet luostarin talouden hoitamisesta. Apulaisoikeuskansleri katsoi kuitenkin, ettei johtajan erottaminen ollut lain mukaan mahdollista. Sergei pääsi jatkamaan luostarin johtajana vuoden kuluttua ja toimi luostarin johtajan tehtävässä vuoteen 2022 asti, jolloin hänestä tuli apulaispiispa.Sergei palaa Valamon luostarin johtajaksi HS.fi 22.11.2012 == Piispuus == Marraskuussa 2021 Valamon luostarissa pidetyssä Suomen ortodoksisen kirkon kirkolliskokouksessa päätettiin apulaispiispan valinnasta. Kirkolliskokouksen tekemän päätöksen jälkeen piispainkokous asetti Sergein ainoana ehdokkaana ehdolle apulaispiispanvaaliin, joka pidettiin kirkolliskokouksen viimeisenä päivänä 25.11.2021. Vaalissa annettiin 35 ääntä, joista Sergei sai 27 ääntä. Tyhjiä ääniä oli kahdeksan. Sergei vihittiin tammikuussa 2022 Helsingin hiippakunnan apulaispiispaksi, ja hän sai tittelikseen Haminan piispa. Apulaispiispan toimi oli ollut täyttämättä sen jälkeen, kun Kuopion ja Karjalan metropoliitta Arseni valittiin nykyiseen tehtäväänsä Joensuun piispan tehtävästä vuonna 2018. Samana vuonna arkkipiispan sijoituspaikka siirrettiin Kuopiosta Helsinkiin, minkä vuoksi myös uusi apulaispiispan toimi sijoitettiin Helsingin hiippakuntaan. Piispa Sergei toimi apulaispiispana arkkipiispa Leon ja sittemmin arkkipiispa Elian alaisuudessa. Piispa Sergei siirtyi hoitamaan Oulun metropoliitan tehtäviä uuden Oulun metropoliitan valintaan asti tammikuussa 2025 nimikkeellä Oulun metropoliitan tehtäviä hoitava Haminan piispa. == Lähteet == Luokka:Igumenit Luokka:Valamon luostari (Heinävesi) Luokka:Suomen ortodoksisen kirkon apulaispiispat Luokka:Vuonna 1965 syntyneet Luokka:Elävät henkilöt
Titaani-isopropoksidi

Titaani-isopropoksidi eli titaanitetraisopropoksidi (Ti(OCH(CH3)2)4) on titaanin ja isopropanolin alkoksidin, isopropoksidi-ionin muodostama yhdiste. Titaani-isopropoksidi on yleisesti käytetty katalyytti orgaanisen kemian synteeseissä ja lisäksi sitä käytetään titaanidioksidia olevien ohutkalvojen valmistukseen. ==Ominaisuudet== Huoneenlämpötilassa titaani-isopropoksidi on väritöntä tai hieman kellertävää nestettä. Yhdiste liukenee orgaanisiin liuottimiin kuten alkoholeihin, eettereihin, bentseeniin ja organohalideihin. Vesi hydrolysoi sen, jolloin muodostuu titaanidioksidia. Titaani-isopropoksidi on heikko Lewis-happo. Monet titaanialkoksidit muodostavat liuoksessa dimeerejä tai aggregaatteja, mutta titaani-isopropoksidi on monomeerinä.Martin G. Banwell, Patricia García-García & Enrique Aguilar: Titanium Tetraisopropoxide, e-EROS Encyclopedia of Reagents for Organic Synthesis, John Wiley & Sons, New York, 2006. Teoksen verkkoversio Viitattu 5.2.2014 ==Valmistus ja käyttö== Muiden titaanialkoksidien tavoin titaani- isopropoksidia valmistetaan isopropanolin ja titaanitetrakloridin välisellä reaktiolla. Titaani-isopropoksidilla on paljon käyttöä orgaanisessa synteesissä. Siitä voidaan valmistaa muita titaani-alkoksideja vaihtoesteröintireaktiolla estereiden kanssa. Tärkein käyttö on kuitenkin toimia katalyyttinä useissa reaktioissa. Tärkeitä titaani-isopropoksidin katalysoimia reaktioita ovat muun muassa vaihtoesteröinnit, 2,3-epoksialkoholien nukleofiilinen hajotus, isomerointireaktiot ja nukleofiiliset reaktiot sekä tyydyttyneiden että α,β-tyydyttymättömien karbonyyliyhdisteiden karbonyylihiileen. Yksi tärkeimmistä titaani- isopropoksidin reaktioista on kiraalisten epoksidien valmistamiseen käytettävä Sharpless-epoksidointi, jossa titaani-isopropoksidi muodostaa kompleksin dietyylitartraatin kanssa ja hapettimena toimii tert-butyylihydroperoksidi tai kumeenihydroperoksidi. Titaani-isopropoksidia voidaan käyttää myös titaanidioksidiohutkalvojen valmistamiseen ALD-menetelmällä. ==Lähteet== Luokka:Titaaniyhdisteet
Sture (nimi)

Sture on ruotsalainen miehen etu­nimi, joka johtuu muinais­ruotsin ankaraa, tiukkaa tai jäykkä­luonteista tarkoittavasta sanasta stursk. Keski­ajalta saakka Sture on ollut käytössä myös suku­nimenä, ja se on ollut muun muassa kahdella Ruotsin valtionhoitajalla, Sten Sture vanhemmalla ja nuoremmalla. Suomessa nimi Sture on Digi- ja väestötietoviraston tietojen mukaan annettu vuoden 2019 loppuun mennessä 537 henkilölle, joista hieman yli puolet on syntynyt 1940- ja 1950-luvuilla. Sturen nimipäivä on suomen­ruotsalaisen kalenterin mukaan 5. helmikuuta. == Tunnettuja Stureja == * Sture Allén (1928–2022), ruotsalainen kielitieteilijä ja tietokonelingvistiikan professori * Sture Andersson (s. 1949), ruotsalainen jääkiekkoilija ja valmentaja * Sture Appelberg (1885–1947), ruotsalainen kirjailija ja lehtimies * Sture Bergwall (s. 1950), ruotsalainen murhaaja * Sture Fjäder (s. 1958), suomalainen ammattiyhdistysjohtaja * Sture Grahn (1932–2024), ruotsalainen maastohiihtäjä * Sture Häggblom (1931–2002), suomalainen yritysjohtaja ja kauppaneuvos * Sture Lagerwall (1908–1964), ruotsalainen näyttelijä * Sture Petrén (1908–1976), ruotsalainen juristi, diplomaatti ja Ruotsin akatemian jäsen * Sture Sivertsen (s. 1966), norjalainen maastohiihtäjä * Sture Stork (1930–2002), ruotsalainen purjehtija == Lähteet == Luokka:Etunimet.
K. E. Klint

Kustaa Emil Klint (myös Gustaf Emil Klint, 1865 Oulu – 1938 Pori) oli suomalainen kansakoulunopettaja ja valokuvaaja. Oulussa syntynyt Klint oli suvun perimätiedon mukaan puoliksi juutalainen ja hänen isänsä toimi Venäjän armeijan torvensoittaja. Klint kävi koulunsa Turussa ja työskenteli opettajaseminaarin jälkeen muun muassa kiertokoulunopettajana Köyliössä. Vuonna 1896 hänet vihittiin Porissa,Suomen Sukututkimusseuran Historiakirjat Viitattu 5.2.2014. jonka jälkeen Klint toimi kaupungissa Laiminlyötyjen lasten koulun opettajana vuosina 1901–1912.Suomen vanhinta erityisopetusta 125 vuotta – Kallelan koulun historiikki (s. 4) Viitattu 5.2.2014. Lopetettuaan työt opettajana Klint siirtyi ammattivalokuvaajaksi. Hän kiersi polkupyörällä ympäri Poria ja Satakunnan maaseutua kuvaten 1930-luvulle saakka maisemia ja kaupunkinäkymiä sekä myös uutiskuvia erilaisista tapahtumista ja onnettomuuksista. Satakunnan museon kokoelmissa on noin 2 000 vedosta Klintin ottamista kuvista sekä lisäksi 2 500 negatiivia. Vuonna 2008 Satakunnan museo julkaisi hänen kuvistaan valokuvateoksen "Poria ja Satakuntaa: kuvannut K. E. Klint". Kirja ilmestyi myös englanninkielisenä nimellä "Pori and Satakunta: photographed by K. E. Klint".Finna-arkistohaku Viitattu 5.2.2014. == Teokset == *Poria ja Satakuntaa: kuvannut K. E. Klint (2008) ISBN 978-951-95139-9-7 == Lähteet == Luokka:Suomalaiset valokuvaajat Luokka:Vuonna 1865 syntyneet Luokka:Vuonna 1938 kuolleet
Ruotsinköynnöskuusama

Ruotsinköynnöskuusama (Lonicera periclymenum) on kuusamien sukuun kuuluva kasvilaji. Se on 2–4(6) metriä pitkä köynnös. Varsi on joskus karvainen. Lehdet ovat muodoltaan soikeita. Niiden yläpinta on väriltään harmaanvihreä ja alapinta on siniharmaa. Kukinnossa on kolme kiehkuraa. Kukissa on keltaisen ja valkoisen sävyjä, joskus myös punertavaa sävyä. Marjan väri on punainen. Kasvin pölyttäjinä toimivat kimalaiset ja yöperhoset. Luonnonvaraisena kasvia tavataan Etelä-Skandinavian leveysasteille saakka ja sitä esiintyy metsissä, pensaskasvustoissa ja kallioisilla alueilla. Sitä käytetään myös koristekasvina. Kasvi viihtyy aurinkoisella kasvupaikalla. Se menestyy parhaiten Etelä-Suomessa, mutta maan läheisyydessä kasvaessaan se menestyy pohjoisempanakin. Kuivia oksia voidaan leikata vuosittain. == Lähteet == == Aiheesta muualla == * http://puutarha.net/indexfr.aspx?s=/suorakanava/kasvikortti.asp?id=1699 Luokka:Kuusamat
Russian Government Cup 2000

Russian Government Cup 2000 oli Kazanissa Venäjällä 2.-6. helmikuuta 2000 järjestetty jääpalloturnaus. Huonoista jääolosuhteista johtuen toisessa välieräottelussa nähtiin ennenkuulumaton ratkaisu. Koska ottelua ei voitu pelata turvallisesti jäähän tulleiden halkeamien takia, suoritettiin rangaistuslaukauskilpailu, jossa kumpikin joukkue suoritti 13 laukausta. Tatarstanin joukkue oli tässä kamppailussa Ruotsia onnekkaampi. Loppuottelussa Venäjä löi Tatarstanin 10–4. Ruotsi otti turnauspronssit kaatamalla niukasti Suomen. == Alkusarjan taulukko ja ottelutulokset == Joukkue O V T H Maalit Pts 4 4 0 0 26–5 8 7–3 – 6–1 9–0 4 2 0 2 13–12 4 – 3–0 – 6–3 Tatarstan 4 2 0 2 12–13 4 1–4 – 6–4 – 4 2 0 2 12–16 4 – 2–1 – 5–3 4 0 0 4 8–25 0 – – 2–5 – == Välierät == Tulos 5–2 (1–0) Tatarstan – Ottelua Tatarstanin ja Ruotsin välillä ei olosuhteista johtuen voitu pelata. Sen sijaan suoritettiin rangaistuslaukauskilpailu, jossa isäntäjoukkue oli onnekkaampi maalein 7–6. Ottelua Tatarstanin ja Ruotsin välillä ei olosuhteista johtuen voitu pelata. Sen sijaan suoritettiin rangaistuslaukauskilpailu, jossa isäntäjoukkue oli onnekkaampi maalein 7–6. Ottelua Tatarstanin ja Ruotsin välillä ei olosuhteista johtuen voitu pelata. Sen sijaan suoritettiin rangaistuslaukauskilpailu, jossa isäntäjoukkue oli onnekkaampi maalein 7–6. == Ottelu 3. sijasta == Tulos 5–4 (4–3) == Loppuottelu == Tulos Tatarstan 4–10 (0–4) ==Lähteet== * Турнир на призы Правительства 2000 * Välierät ja pronssiottelu * Loppuottelu * Ottelut 2. helmikuuta * Ottelut 3. helmikuuta * Ottelut 4. helmikuuta ja runkosarjan taulukko Luokka:Vuoden 2000 jääpallo Luokka:Kazanin urheilu